Source: http://regi.cegledinfo.hu/?t=24&id=4638&p_t=43
Timestamp: 2020-04-08 14:11:17
Document Index: 30654305

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Ittas járművezetők tömeges bíróság elé állítása Cegléden
vissza a Bűnügyi rovat oldalra
A Ceglédi Járási Ügyészség egy napon 20 ittas járművezetőt állított gyorsított eljárásban a Ceglédi Járásbíróság elé. 2015 tavasza óta Cegléden és környékén ugrásszerűen megnőtt a járműveket ittasan vezetők száma.
A Ceglédi Rendőrkapitányság dinamikus nyomozásait követően a Ceglédi Járási Ügyészség 2015. június 6. napján gyorsított eljárásban 20 férfit állított a Ceglédi Járásbíróság elé, akik az elmúlt hónapokban ittasan vezettek Cegléd, Abony, Újszilvás és Ceglédbercel utcáin.
A kampányszerű bíróság elé állítás eredményes volt: a Ceglédi Járásbíróság 150.000,- forinttól 450.000,- forintig terjedő összegben pénzbüntetésre, közérdekű munkára, 1-2 évig terjedő járművezetéstől eltiltása ítélte az ittasan vezetőket.
Egy ceglédi férfit, aki 2015 áprilisában az éjszakai órákban Cegléden, az Álmos utcában ittasan vezette a BMW-jét, és ittassága miatt egy elsőbbségadás kötelező jelzőtáblának ütközött, a bíróság 8 hónap végrehajtandó fogházbüntetésre ítélt, két évre eltiltva őt a járművezetéstől.
Az ítéletek jórésze jogerős.
2015.06.09. 22:13